C 361/10
LT
Europos Sąjungos oficialusis leidinys
2022 9 20
2022 m. kovo 24 d., ketvirtadienis
32. ragina Komisiją užtikrinti, kad žemės ūkio paskirties žemė pirmiausia būtų naudojama tik maistui ir pašarams gaminti, siekiant garantuoti aprūpinimą maistu ne tik ES piliečiams, bet ir milijonams pabėgėlių ES; 33. pabrėžia, kad tvirtas ir tvarus visos ES žemės ūkio sektorius bei klestinti ir tvari kaimo aplinka, užtikrinama įgyvendinant tvirtą BŽŪP, yra gyvybiškai svarbūs veiksniai norint atremti aprūpinimo maistu iššūkį; pabrėžia, kad žemės ūkis yra labai svarbus ES bei jos politiniam ir ekonominiam vystymuisi, be to, jis daro didžiulį poveikį visuomenei maisto gamybos, užimtumo kaime, ekonominio gyvybingumo ir gyvenimo kokybės kaimo vietovėse bei, kalbant bendriau, kaimo plėtros požiūriais; 34. ragina nedelsiant įgyvendinti Vieno bendro rinkų organizavimo reglamento (7) 219 straipsnyje numatytas kovos su rinkos sutrikdymu priemones, kad būtų galima paremti labiausiai nukentėjusius sektorius, ir kartu šiuo tikslu mobilizuoti krizių rezervą; be to, ragina Komisiją būti pasirengus imtis būtinų išskirtinių rinkos priemonių pagal šį reglamentą, pvz., pradėti taikyti 222 straipsnį; 35. primygtinai ragina Komisiją užtikrinti valstybėms narėms visišką aiškumą dėl force majeure nuostatos BŽŪP, taip pat kituose teisės aktuose; 36. mano, kad nors dabar apsirūpinimo maistu saugumo didinimas yra vienas iš dar labiau neatidėliotinų prioritetų, reikėtų peržiūrėti nacionalinius strateginius planus, kad būtų galima juos tinkamai pritaikyti prie naujų aplinkybių, įskaitant atitinkamų lankstumo priemonių naudojimą siekiant didinti dirbamos žemės plotus; 37. ragina Komisiją imtis visų būtinų priemonių, ypač susijusių su valstybės pagalba, kad būtų galima teikti būtiną paramą labiausiai nuo krizės nukentėjusiems sektoriams; 38. ragina Komisiją apsvarstyti galimybę iš dalies pakeisti 2020 m. kovo mėn. priimtą laikinąją valstybės pagalbos sistemą, kad valstybės narės galėtų pasinaudoti visomis lankstumo galimybėmis pagal valstybės pagalbos taisykles ekonomikai remti; 39. pabrėžia, kad siekiant spręsti besitęsiančias likvidumo problemas, dėl kurių kyla pavojus ūkininkavimo veiklos gyvybingumui ir mažosioms įmonėms, vykdančioms veiklą žemės ūkio produktų perdirbimo, prekybos ir plėtojimo srityse, turėtų būti pratęstas su COVID-19 susijusių ypatingųjų kaimo plėtros priemonių galiojimas; 40. mano, kad turėtų būti priimtos priemonės, kuriomis būtų siekiama užtikrinti lankstesnį svarbiausių produktų (ypač grūdų, sojų ir trąšų) importą iš ES nepriklausančių šalių, nepakenkiant ES standartams; 41. pakartoja savo įsipareigojimus tvarumo ir maisto saugos srityse bei pabrėžia, kad visi importuojami maisto produktai ir pašarai turi atitikti ES tvarumo ir maisto saugos standartus, įskaitant didžiausią leistiną pesticidų ir antimikrobinių medžiagų liekanų kiekį; smerkia visus pasiūlymus švelninti šiuos reikalavimus ir įsipareigojimus prisidengiant dabartinėmis krizėmis; 42. ragina Komisiją visų pirma remti sektorines organizacijas siekiant užtikrinti naujas importo rinkas, garantuojančias maisto tiekimą ir žemės ūkio sąnaudas, ypač gyvulininkystės sektoriuje, ir taip išvengti pavojaus apsirūpinimo maistu saugumui Europoje; 43. ragina Tarybą ir Komisiją skubiai panaudoti 479 mln.
EUR krizių rezervą, skirtą padėti žemės ūkio sektoriui spręsti dabartines rinkos problemas; vis dėlto pažymi, kad išeikvotas krizių rezervas negali būti papildytas BŽŪP lėšomis; todėl ragina nedelsiant skirti papildomų lėšų, kurias būtų galima mobilizuoti tuo atveju, jei būtų panaudotas krizių rezervas; 44. atsižvelgiant į baltyminių augalų trūkumą, ragina Komisiją pasiūlyti išsamią Europos baltymų strategiją siekiant padidinti Europos baltymų gamybą ir sumažinti ES priklausomybę nuo trečiųjų šalių šioje srityje;
(7)
OL L 347, 2013 12 20, p. 671.